MJD ออกหุ้นกู้ 1 พันลบ.อายุ 2 ปี ระดมทุนชำระคืนหนี้-เป็นเงินทุนหมุนเวียน
MJD ออกหุ้นกู้มูลค่า 1 พันลบ. อายุ 2 ปี ดบ. 4.9% จ่ายดอกเบี้ยทุก 3 เดือน ขายนักลงทุนสถาบัน-รายใหญ่ วันที่ 22, 25-26 พ.ค. 58 ระดมทุนใช้ชำระคืนหนี้บางส่วนและเป็นเงินทุนหมุนเวียนเพื่อการดำเนินงานของบริษัท
18 พ.ค. 2558

บริษัท เมเจอร์ ดีเวลลอปเม้นท์ จำกัด (มหาชน) หรือ MJD ระบุว่า ได้ยื่นแบบแสดงรายการเสนอขายหุ้นกู้บริษัท มูลค่าไม่เกิน 1,000 ล้านบาท อายุ 2 ปี ครบกำหนดไถ่ถอนปี พ.ศ. 2560 อัตราดอกเบี้ยคงที่ร้อยละ 4.9 จ่ายดอกเบี้ยทุก 3 เดือนตลอดอายุหุ้นกู้ ทั้งนี้ เสนอขายให้ผู้ลงทุนสถาบัน และ/หรือ ผู้ลงทุนรายใหญ่ ระยะเวลาเสนอขายระหว่างวันที่ 22 และ 25-26 พ.ค. 58 โดยมีบล.เอเซีย พลัส โฮลดิ้งส์ กรุ๊ป เป็นผู้จัดการการจัดจำหน่าย
ทั้งนี้บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ในครั้งนี้เพื่อใช้ในการชำระคืนหนี้บางส่วน และเป็นเงินทุนหมุนเวียนเพื่อการดำเนินงานของบริษัท